**Ügy típusa:** Lakcím érvénytelenítése, lakcímfiktiválási eljárás

**Jogszabályok:**

* A polgárok személyi adatainak és lakcímének nyilvántartásról szóló 1992. évi LXVI. törvény (továbbiakban: Nytv.)
* Az illetékekről szóló 1990. évi XCIII. törvény
* 146/1993.(X.26.) Korm. rendelet a polgárok személyi adatainak és lakcímének nyilvántartásról szóló 1992. évi LXVI. törvény végrehajtásáról

Ha a **jegyző**, illetve a **járási hivatal** a bejelentkezés elfogadása után állapítja meg, hogy a bejelentett lakcím nem valós, megállapítja a lakcím érvénytelenségét és a döntés jogerőre emelkedését követően az érvénytelen lakcímadatot a nyilvántartásban fiktív jelzéssel szerepelteti mindaddig, amíg a polgár a valós lakcímét be nem jelenti.

**Az eljárás kérelemre indul:** Ha a polgár igazolja, hogy a lakásába bejelentkezett személy ténylegesen nem lakik ott, a jegyző, illetve a járási hivatal a megállapítja a lakcím érvénytelenségét és a döntés jogerőre emelkedését követően az érvénytelen lakcímadatot a nyilvántartásban fiktív jelzéssel szerepelteti mindaddig, amíg a polgár a valós lakcímét be nem jelenti. Nem szerepeltethető „fiktív” jelzéssel a lakcím, ha a jegyző, illetve a járási hivatal az eljárása során megállapítja, hogy az érintett - a lakás végleges elhagyásának szándéka nélkül - átmenetileg nem tartózkodik a lakásban.

**A kérelemre induló eljárás menete:**

1. Az ingatlan tulajdonosa kérelmet nyújt be, melyben igazolnia kell, hogy ingatlanába bejelentkezett személy ténylegesen nem lakik ott, a lakást véglegesen, a visszatérés szándéka nélkül hagyta el.
2. A kérelmezőnek a kérelem benyújtásához mellékelnie kell:
* az ingatlan tulajdonjogát igazoló tulajdoni lapot,
* a kitöltött kérelem nyomtatványt, amelyen megtalálható a két tanú egybehangzó nyilatkozata arra vonatkozóan, hogy a kérelmező ingatlanába bejelentkezett személy ténylegesen nem lakik ott, a lakást véglegesen, a visszatérés szándéka nélkül hagyta el. A tanú a kérelmező hozzátartozója nem lehet.
1. A hatáskörrel rendelkező hatóság a tényállás tisztázását követően a kérelem tárgyában I. fokon döntést hoz.
2. A lakcím érvénytelenítése vagy „fiktív” jelzéssel szerepeltetése esetén a jegyző, illetve a járási hivatal haladéktalanul gondoskodik arról, hogy az érintett polgár lakcímet tartalmazó hatósági igazolványa érvénytelenségének ténye a hatósági igazolvány nyilvántartásba bejegyzésre kerüljön.

**Illetékfizetés:**

Tárgyánál fogva **illetékmentes** eljárás a személyiadat- és lakcímnyilvántartásban a lakcím érvénytelenné nyilvánítására irányuló eljárás.

**Ügyintézési határidő:** 21 nap

**Ügyintézés helye:** Polgármesteri Hivatal Igazgatási Osztály Fszt. 3. szoba

**Ügyintéző neve:** Füleki Lívia

**Telefon/fax:** 29/555-229.; 29/352-009. e-mail: igazgatas@vecses.hu